Shalom ja tere õhtust!
Eetris on TV7 lisraeli Uudised Jeruusalemmast.
Põhiteemad -
Iisraeli president Rivlin avaldas muret Süüria druuside suhtes,
kelle eksistents on ohus.
Peaminister Netanyahu kordas Iisraeli soovi jõuda kestva rahuni,
kuid regionaalsete väljakutsete tõttu on vaja julgeolekukorraldusi, ütles ta.
Uus raport: Iisrael paigaldas luure- tehnoloogia Euroopa hotellidesse,
kus peeti tuumakõnelusi Iraani ja P5+1 vahel.
Kohtumisel USA peastaabiülemate esimehe kindral Dempseyga
avaldas Iisraeli president Rivlin muret Süüria druuside saatuse suhtes,
kes võitlevad Süüria kodusõjas džihaadimässulistega.
President Rivlini sõnul on ca 500 000 Süüria druusi,
kes elavad sõjatsoonides Iisraeli piiri lähedal,
silmitsi hirmutamise ja surmaohuga.
Praegu hirmutatakse ja ähvardatakse surmaga
pea poolt miljonit druusi Druusi mägedes,
väga lähedal Iisraeli piirile.
Neil on sugulasi ja vendi Iisraelis,
neil on vennad Golanil, mis on nüüd osa Iisraelist.
Iisrael suudab end kaitsta,
kuid druusid on kahjuks silmitsi eksistentsiaalse ohuga
ja see näitab vajadust
end kindlustada, suuta end kaitsta ja keegi ei tea seda teist paremini.
Kohtumisel viibinud USA ametniku sõnul
ei arutatud relvade saatmist Süüria druusidele,
kelle vennad Iisraelis on palunud abi rahvusvaheliselt kogukonnalt.
Druusid, keda uurijad peavad
piiblitegelase Jitro, Moosese äia järeltulijaiks ja kel on salajane usk,
elavad kogu Lähis-Idas,
kus nad on lojaalsed kohalikele võimudele.
Süürias on druusid koos kristlaste ja teiste vähemustega
toetanud president Assadi,
kes on aastate vältel Süüria vähemusi kaitsnud.
Kuna Assadi haare võimurooli juures on nõrgenenud verises kodusõjas,
kus ÜRO andmeil on hukkunud üle 220 000 inimese,
on nii ISIL-i kui al-Qaedaga seotud Nusra Rinde islamidžihadistid
sundinud kristlaste ja druuside külasid islamisse pöörduma või surema.
USA ametnike väitel oli Süüria kriis
USA armeeülema Iisraeli visiidi arutelude päevakava tipus.
Olete üsna hästi kirjeldanud põhjust, miks ma siin olen.
Et saada oma kolleegidega Iisraeli Kaitsejõududest
parem arusaamine ohtudest, julgeolekuväljakutsetest
ja mida peame nendega tegelemiseks ette võtma.
Washington ja teised lääneriigid on korduvalt Iisraeliga konsulteerinud
võimaluse suhtes toetatada erinevaid rahvusrühmi,
näiteks kurde Süürias ja Iraagis.
Iisraeli ametnike sõnul on nende sõnavõtud kurdide heaks
aidanud Läänel otsustada neid toetada.
Läänekaldal osalesid sajad palestiinlased
Hamasi liikme matustel.
Hamas valitseb Gazat ja nõuab Iisraeli hävingut.
Mees hukkus Iisraeli reidi käigus Läänekalda linnas Jeninis.
Iisraeli poolsõjalise piiripolitsei esindaja teatel
sooritasid selle väed operatsiooni kahtlustatud terroristide suhtes,
kui nägid, et mees hakkab nende poole torupommi viskama
ja nad tulistasid teda.
Läänekaldal piiratud mõju omav, kuid Gazat valitsev Hamas väitis,
et hukkunud palestiinlane oli rühmituse liige.
Iisraeli piiripolitsei esindaja teatel ei koordineeritud Jenini reidi
eelnevalt Palestiina presidendi Abbasi julgeolekuvägedega,
kes samuti Läänekaldal tegutsevad.
Peaminister Netanyahu
kordas kohtumisel Jeruusalemmas Tšehhi välisministriga
Iisraeli soovi kestev rahu saavutada, kuid rõhutas,
et otsestel kõnelustel tuleb ohtude valguses
kehtestada julgeolekukorraldused.
Taotleme heaolu, rahu ja julgeolekut.
See on raske Lähis-Idas, kus riigid meie silme all kokku varisevad.
Süüriat ja Iraaki pole enam. Liibüat ja Jeemenit pole enam.
Igas langenud kohas on esile kerkinud militantlik islam,
kas selle šiiitlik versioon Iraani juhtimisel
või selle sunniitlik versioon ISISe ja selle rivaalide juhtimisel.
Antud keskkonnas tahab Iisrael kestvat rahu saavutada.
Me ei taha näha, et kordub sama, mis Gazas ja Liibanonis.
Jätsime Liibanoni ja Gaza, asemele tulid Hezbollah ja Hamas.
Iraan toetab mõlemaid. Me ei saa seda kolmandat korda lubada.
Netanyahu kordas oma pühendumust kahe riigi lahendusele,
kus demilitariseeritud Palestiina riik
rajataks juutide rahvusriigi Iisraeli kõrvale.
Me ei taha üht, jagamatut riiki.
Tahame kaht riiki kahele rahvale:
juutide rahvusriiki ehk Iisraeli
ja demilitariseeritud Palestiina riiki.
Kahjuks ei pea palestiinlased läbirääkimisi, vaid väldivad neid.
Nad põgenesid Baraki ja Sharoni eest,
Olmerti ja minu eest.
See on täiuslik lõks. Nad keelduvad kõnelemast
USA välisminister Kerry ettepanekute raames,
jooksevad Hamasi juurde, kes nõuab meie hävitamist,
lähevad ÜROsse ja püüavad Iisraeli vastu sanktsioone taotleda.
Nad püüavad korraldada Iisraeli boikoteerimist,
kuna ei peeta kõnelusi, kuhu nad ei tule. Täiuslik lõks.
Ja süüdistatakse Iisraeli. Räägitakse Iisraeli toodete märgistamisest
ja ÜRO Julgeolekunõukogu resolutsioonide nõuetest Iisraelile.
Need tõukavad rahu vaid eemale.
Milleks palestiinlastele läbirääkimised, kui ÜRO neile kõik niisamagi annab?
Netanyahu palus rahvusvahelisel kogukonnal lõpetada
palestiinlastele nn priipääsme andmine.
Ta õhutas Palestiina juhtkonda kõnelustele naasma.
Tuleb naasta otsestele kõnelustele ilma eeltingimusteta.
Rahvusvaheline kogukond ei tohi palestiinlastele priipääsmeid anda.
USA Välisministeerium
keeldus kommenteerimast Kaspersky Lab ZAO raportit,
mille väitel Iisrael paigaldas luureseadmed Euroopa hotellidesse,
kus Iraan pidas kõnelusi P5+1
e USA, Venemaa, Hiina, Inglismaa Prantsusmaa ja Saksamaaga.
Välisministeeriumi esindaja sõnul
oli USA raportitest teadlik, kuid ei kommenteerinud.
Ta lisas, et kui USA salajasi kõnelusi pidas
hoolitseti selle eest, et detailid salajasse jääksid.
On teil midagi öelda Vene küberturvafirma raporti kohta,
et Iraani tuumakõneluste hotellide infosüsteemidesse häkiti sisse?
Oleme raportist teadlikud.
Seda väidab erafirma teise valitsuse kohta,
nii et me ei avalda arvamust.
Kas olete kindel,
et USA esinduse ja Iraani privaatsed ja salajased kõnelused
erinevatel kõnelustevoorudel ohtu ei sattunud?
Detailidesse laskumata võin üldiselt öelda,
et hoolitsesime alati selle eest, et kõneluste salajased detailid
suletud uste taha jääksid.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri